cyanic-selkie/wikianc huggingface dataset:
ถนนสุขุมวิท
กรุงเทพมหานครถึงจังหวัดสมุทรปราการ
ถนนสุขุมวิทเริ่มนับหลักกิโลเมตรที่ 0 ที่อนุสาวรีย์ประชาธิปไตย กรุงเทพมหานคร ไปทางทิศตะวันออกตามถนนราชดำเนินกลาง ถนนมหาไชย ถนนบำรุงเมือง ถนนพระรามที่ 1 ถนนเพลินจิต และได้เริ่มเรียกชื่อถนนสุขุมวิทตั้งแต่ขอบฝั่งตะวันออกของทางรถไฟสายแม่น้ำ (สายแยกจากทางรถไฟสายตะวันออก) ใต้ทางพิเศษเฉลิมมหานคร บริเวณแยกใต้ทางด่วนเพลินจิต มุ่งหน้าไปทางทิศตะวันออก เป็นเส้นแบ่งเขตการปกครองระหว่างเขตวัฒนากับเขตคลองเตย ระหว่างทางตัดกับถนนรัชดาภิเษกและถนนอโศกมนตรีที่แยกอโศกมนตรี ตัดกับถนนทองหล่อที่แยกทองหล่อ ตัดกับถนนเอกมัยที่แยกเอกมัยใต้ ตัดกับถนนพระรามที่ 4 และถนนสุขุมวิท 71 ที่แยกพระโขนง ลอดใต้ทางพิเศษฉลองรัช และตัดกับถนนอ่อนนุชที่แยกอ่อนนุช และตัดกับซอยสุขุมวิท 52 เข้าสู่พื้นที่เขตพระโขนง เป็นเส้นแบ่งเขตการปกครองระหว่างแขวงพระโขนงใต้กับแขวงบางจากตลอดทั้งเขต ตัดกับถนนวชิรธรรมสาธิตเข้าสู่พื้นที่แขวงบางนาเหนือ เขตบางนา ตัดกับถนนอุดมสุขที่แยกอุดมสุข และตัดกับถนนสรรพาวุธและถนนเทพรัตนที่แยกบางนาเข้าสู่พื้นที่แขวงบางนาใต้ ตัดกับซอยสุขุมวิท 70 และซอยลิขิต 45 เข้าสู่จังหวัดสมุทรปราการ
ถนนสุขุมวิทช่วงต้น ๆ สายที่ผ่านกรุงเทพมหานคร ถือเป็นเขตธุรกิจสำคัญแห่งหนึ่งของกรุงเทพมหานคร ตามซอยต่าง ๆ ตลอดแนวถนนสุขุมวิทในช่วงนี้ยังเป็นที่อยู่อาศัยของชาวต่างชาติเป็นจำนวนมาก นอกจากนี้ยังเป็นแหล่งบันเทิงใหญ่ของเมืองอีกด้วย
เมื่อเข้าสู่จังหวัดสมุทรปราการ แนวเส้นทางจะผ่านอำเภอเมืองสมุทรปราการ ตัดกับทางพิเศษกาญจนาภิเษกที่ทางแยกต่างระดับสุขุมวิท จากนั้นเส้นทางจะเลี่ยงเมืองไปทางทิศตะวันออก เลียบคลองชลประทาน แล้วข้ามคลองด่านน้อยเข้าสู่อำเภอบางบ่อ
ถนนสุขุมวิทในเขตกรุงเทพมหานครและจังหวัดสมุทรปราการมีแนวระบบรถไฟฟ้าขนส่งมวลชนตามแผนแม่บทโครงข่ายระบบรถไฟฟ้าขนส่งมวลชนในกรุงเทพมหานครและพื้นที่ต่อเนื่องอยู่ 1 สาย คือรถไฟฟ้าบีทีเอส สายสุขุมวิท โดยวิ่งบนเกาะกลางของถนนสุขุมวิท โดยตั้งแต่สถานีนานาถึงสถานีแบริ่ง อยู่ในการดูแลของกรุงเทพมหานคร และตั้งแต่สถานีสำโรงจนถึงสถานีเคหะฯ ควบคุมการก่อสร้างโดยการรถไฟฟ้าขนส่งมวลชนแห่งประเทศไทย แต่หลังสร้างเสร็จแล้วก็ได้โอนให้กับกรุงเทพมหานครตามคำสั่งมาตรา 44 ของคณะรักษาความสงบแห่งชาติ
ถนนสุขุมวิทในเขตจังหวัดสมุทรปราการ ตั้งแต่ทางแยกคลองส่งน้ำสุวรรณภูมิ (กิโลเมตรที่ 47+450) จนถึงกิโลเมตรที่ 62+000 (แนวเส้นแบ่งเขตกับจังหวัดฉะเชิงเทรา) อยู่ระหว่างดำเนินการก่อสร้างขยายช่องจราจร จากเดิม 2-4 ช่องจราจร เป็น 6 ช่องจราจรตลอดสาย (ยกเว้นช่วงสะพานข้ามคลองด่าน) เพื่อเพิ่มประสิทธิภาพการจราจรจากกรุงเทพมหานคร สู่ภาคตะวันออก ที่มีปริมาณการจราจรสูงขึ้นในอนาคต
จังหวัดฉะเชิงเทราถึงจังหวัดตราด
เมื่อเข้าสู่อำเภอบางปะกง จังหวัดฉะเชิงเทรา ขนาดเส้นทางของถนนสุขุมวิทจะมี 6 ช่องจราจรจนถึงแยกคลองอ้อม ตัดกับถนนเทพรัตน และทางหลวงแผ่นดินหมายเลข 314 แล้วนับกิโลเมตรไปตามถนนเทพรัตน เข้าสู่อำเภอเมืองชลบุรี จังหวัดชลบุรี โดยถนนสุขุมวิทสายเดิมจะเลี้ยวขวาเข้าสู่ตัวเมืองบางปะกงและข้ามแม่น้ำบางปะกงที่สะพานเทพหัสดินตัวเก่า (อยู่ท้ายน้ำของสะพานปัจจุบัน และปัจจุบันสะพานตัวเดิมได้พังทลายแล้ว) จากนั้นเข้าสู่เทศบาลตำบลท่าข้าม และกลับมาทับซ้อนกับแนวถนนเทพรัตนในปัจจุบันจนถึงทางแยกต่างระดับหนองไม้แดง (เหลือร่องรอยบางส่วนจากการแก้ไขแนวเส้นทาง) เมื่อผ่านทางแยกต่างระดับหนองไม้แดงไปแล้ว ถนนสุขุมวิทจะเบี่ยงไปทางทิศตะวันตกเข้าสู่ตัวเมืองชลบุรี แล้วผ่านอำเภอศรีราชา อำเภอบางละมุง ผ่านเมืองพัทยา และอำเภอสัตหีบ เข้าสู่จังหวัดระยอง ผ่านท่าอากาศยานนานาชาติอู่ตะเภา อำเภอบ้านฉาง อำเภอเมืองระยอง ตัดกับทางหลวงแผ่นดินหมายเลข 36 ที่แยกปลวกเกตุ แล้วผ่านอำเภอแกลง เข้าสู่จังหวัดจันทบุรี ผ่านอำเภอนายายอาม อำเภอท่าใหม่ อำเภอเมืองจันทบุรี อำเภอแหลมสิงห์ และอำเภอขลุง เข้าสู่จังหวัดตราด ผ่านอำเภอเขาสมิง อำเภอเมืองตราด เมื่อถึงตัวเมืองตราดทางหลวงแผ่นดินหมายเลข 3 จะเลี้ยวซ้ายเพื่อมุ่งหน้าอำเภอคลองใหญ่ ในขณะที่ถนนสุขุมวิทจะตรงเข้าเมืองตราดและกลายเป็นส่วนหนึ่งของทางหลวงแผ่นดินหมายเลข 3148 จากนั้น ทางหลวงแผ่นดินหมายเลข 3 จะมุ่งหน้าไปยังอำเภอคลองใหญ่ และสิ้นสุดที่ด่านพรมแดนบ้านหาดเล็ก อำเภอคลองใหญ่ เชื่อมต่อกับทางหลวงหมายเลข 48 ในจังหวัดเกาะกง ประเทศกัมพูชา
ถนนสุขุมวิท ช่วงกิโลเมตรที่ 137+640 ถึงกิโลเมตรที่ 153+200 เดิมอยู่ในความควบคุมของกรมทางหลวง แต่ปัจจุบันอยู่ในความควบคุมของของเมืองพัทยา และช่วงตั้งแต่แยกปลวกเกตุไปจนถึงด่านพรมแดนบ้านหาดเล็ก ได้ถูกกำหนดให้เป็นส่วนหนึ่งของทางหลวงเอเชียสาย 123
เขตการควบคุม
ถนนสุขุมวิท แบ่งเขตการควบคุมออกเป็น 22 ตอน ได้แก่
หมายเหตุ: ช่วงเขตการควบคุมของแขวงทางหลวงชลบุรีที่ 2 ช่วงที่ 7 และ 8 ตอน ชลบุรี - ศรีราชา จะใช้เลขตอนที่ 0401 เป็นเลขเดียวกันทั้ง 2 ช่วง และช่วงเขตการควบคุมของแขวงทางหลวงตราด ช่วงที่ 19 และ 20 ตอน แม่น้ำเวฬุ - เขาสมิง จะใช้เลขตอนที่ 0702 เป็นเลขเดียวกันทั้ง 2 ช่วง เนื่องจากอยู่ช่วงระหว่างเขตเทศบาลเมืองชลบุรี และ เทศบาลเมืองแสนสุข และระยะทางสั้นในช่วง แม่น้ำเวฬุ - เขาสมิง
กีฬาทวิกีฬาฤดูหนาวในโอลิมปิกฤดูหนาว 2018
กีฬาทวิกีฬาฤดูหนาวในโอลิมปิกฤดูหนาว 2018 เป็นการแข่งขันกีฬาทวิกีฬาฤดูหนาว หรือกีฬาไบแอธลอน ที่จัดขึ้นในเมืองพย็องชัง, ประเทศเกาหลีใต้ ระหว่างวันที่ 9–23 กุมภาพันธ์ พ.ศ. 2561 โดยได้จัดแข่งขันขึ้นที่ ศูนย์กีฬาไบแอธลอนอัลเพนเซีย
การแข่งขันกีฬาทวิกีฬาฤดูหนาวครั้งนี้มีการแข่งขันทั้งหมด 11 รายการ คือ ชาย 5 รายการ, หญิง 5 รายการ และประเภททีมผสม โดยทั้ง 11 รายการจะมีนักกีฬาทั้งหมด 219 คน จาก 39 ประเทศ
ตารางการแข่งขัน
ตารางข้างล่างนี้เป็นตารางการแข่งขันทั้งหมด 11 รายการ
เวลาจะยึดตามเวลามาตรฐานเกาหลี (UTC+9).
ประเทศที่เข้าร่วม
มีนักกีฬาทั้งหมด 219 คนจาก 28 ประเทศเข้าร่วมแข่งขัน (รวมถึงคณะนักกีฬาจากนักกีฬาโอลิมปิกจากรัสเซีย) ประเทศที่เข้าร่วมครั้งแรก
ชัชวาลย์ สุขสมจิตร์
พลตำรวจเอก ชัชวาลย์ สุขสมจิตร์ (เกิด 24 ตุลาคม 2497) เป็นสมาชิกวุฒิสภาไทย ชุดที่ 12 อาจารย์พิเศษประจำ คณะนิติศาสตร์ มหาวิทยาลัยธรรมศาสตร์ อดีตนายตำรวจราชองครักษ์พิเศษ อดีตปลัดกระทรวงยุติธรรม อดีตอธิบดีกรมสอบสวนคดีพิเศษ อดีตรองผู้บัญชาการตำรวจแห่งชาติ อดีตสมาชิกสภานิติบัญญัติแห่งชาติ
การศึกษา
การอบรมและสัมนา วิทยาการประกันภัยระดับสูง (วอส.)
การทำงาน
พลตำรวจเอก ชัชวาลย์ เคยดำรงตำแหน่งสำคัญดังนี้
ข้าวตู
ขนมที่ใกล้เคียงกับข้าวตูได้แก่ ขนมไข่มด เป็นขนมโบราณ ใช้ข้าวสวยร้อนๆผสมน้ำตาลปี๊บ มะพร้าวขูด เกลือป่น ขนมไข่จิ้งหรีด หรือขนมไข่มดกรอบ ใช้ข้าวที่เหลือตากแห้งเป็นเม็ดๆ มาคั่วให้กรอบ แล้วคลุกกับน้ำตาล นำ มะพร้าวขูด กวนให้เข้ากันในกระทะ
ทางภาคใต้มีขนมชนิดหนึ่งเรียกขนมหน้างอน คล้ายข้าวตูของภาคกลาง แต่แผ่เป็นแผ่นแทนการปั้นเป็นก้อน
เทศมณฑลมาริแยมปอเล
มาริแยมปอเล (Marijampolė) เป็นหนึ่งในสิบเทศมณฑลของประเทศลิทัวเนีย ตั้งอยู่ทางตอนใต้ของประเทศในภูมิภาคซูวัลกิยา และมีเมืองหลักคือมาริแยมปอเล ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลมาริแยมปอเลจึงกลายเป็นเพียงหน่วยทางดินแดนและสถิติ
วัดศรีชุม
วัดศรีชุม อาจหมายถึง:
ไอฟาย..แต๊งกิ้ว..เลิฟยู้
ไอฟาย..แต๊งกิ้ว..เลิฟยู้ เป็นภาพยนตร์ไทยแนวรักตลกที่ออกฉายในปี พ.ศ. 2557 กำกับโดย เมษ ธราธร ที่เคยสร้างชื่อเสียงไว้ในการกำกับภาพยนตร์เรื่อง ATM เออรัก เออเร่อ นำแสดงโดย ซันนี่ สุวรรณเมธานนท์ และ ปรีชญา พงษ์ธนานิกร ภาพยนตร์เรื่องดังกล่าวเริ่มออกฉายอย่างเป็นทางการในวันที่ 10 ธันวาคม พ.ศ. 2557 โดยมีงานกาล่ารอบสื่อในช่วงเช้าของวันเดียวกัน และเมื่อสิ้นสุดวันที่ 10 ธันวาคม พ.ศ. 2557 ภาพยนตร์เรื่องนี้สามารถทำลายสถิติภาพยนตร์ที่มีรายได้หลังเปิดตัวสูงสุดเป็นประวัติการณ์ของจีทีเอชแทนที่เรื่อง พี่มาก..พระโขนง ได้อีกครั้ง ด้วยรายได้รับรวมเฉพาะในเขตกรุงเทพมหานครและปริมณฑล รวมถึงจังหวัดเชียงใหม่ที่ 29.17 ล้านบาท
เรื่องย่อ
เรื่องราวของ เพลง (ปรีชญา พงษ์ธนานิกร) ติวเตอร์ภาษาอังกฤษสาว ต้องพบกับเรื่องราวอันสุดแสนจะน่าปวดหัว เมื่อลูกศิษย์ชาวต่างชาติของเธอตัดสินใจทิ้ง ยิม (ซันนี่ สุวรรณเมธานนท์) แฟนหนุ่มคนไทยไปอเมริกา แต่ด้วยความที่ยิมฟังภาษาอังกฤษไม่ออก เธอจึงอัดวิดีโอบอกเลิกใส่ธัมป์ไดรว์แล้วขอร้องให้เพลงช่วยไปเปิดแปลให้ยิมฟัง
เมื่อยิมรู้ว่าถูกบอกเลิกก็โมโหมาก เขาพาลโวยวายใส่เพลงว่าเป็นคนสอนภาษาอังกฤษให้แฟนเขาจนเป็นต้นเหตุให้เธอทิ้งเขาไป ต่อมาไม่นาน ยิมตัดสินใจไปสมัครเรียนภาษาอังกฤษกับเพลง โดยหวังจะตามไปง้อแฟนที่อเมริกา เพลงไม่อยากรับสอน แต่สุดท้ายก็ต้องจำใจยอม
ทั้งคู่ใช้ร้านกาแฟเป็นที่เรียนหนังสือ แต่ด้วยความที่ยิมเป็นเพียงช่างเทคนิคในโรงงาน ระดับความรู้ภาษาอังกฤษของยิมจึงต่ำมาก เพลงจึงต้องพยายามงัดสารพัดวิธีออกมาสอนยิมไม่ว่าจะเป็นการฝึกออกเสียง การใช้เหตุการณ์สมมุติหรือแม้แต่การให้อ่านหนังสือนิทาน การสอนเป็นไปอย่างยากลำบาก กระนั้นยิมก็ยังคงพยายามฝึกตัวเองอย่างไม่ท้อถอย จนเพลงเริ่มเห็นความตั้งใจในตัวเขา
ในขณะเดียวกัน เพลงก็ไปตกหลุมรักกับ คุณพฤกษ์ (ภพธร สุนทรญาณกิจ) ลูกศิษย์ คอร์สภาษาอังกฤษเพื่อธุรกิจ หนุ่มหล่อ ชาติตระกูลดี ผู้ซึ่งเป็นดั่งชายในฝันของผู้หญิงทุกคน ด้วยความเป็นคนโรแมนติกคุณพฤกษ์มักจะขยันหาอะไรมาทำเซอร์ไพรส์เพลงอยู่บ่อย ๆ จนบางทีเพลงก็แอบขำในความพยายามของคุณพฤกษ์ จนในที่สุดทั้งสองก็ตกลงเป็นแฟนกัน
ทว่าระหว่างที่การเรียนการสอนของเพลงและยิมค่อย ๆ ผ่านไปในแต่ละวัน ทั้งคู่ต่างก็ค่อย ๆ ได้เรียนรู้นิสัยและตัวตนที่แท้จริงของกันและกัน จนทำให้คนซึ่งเคยดูเหมือนเกลียดกันในตอนแรก กลับค่อย ๆ เพิ่มพูนความรู้สึกดี ๆ ต่อกันขึ้นเรื่อย ๆ โดยไม่ทันรู้ตัว และสุดท้าย เพลงก็บอกเลิกกับคุณพฤกษ์ โดยที่การสอน ยังมีต่อไป และสุดท้าย ยิมก็สอบไม่ผ่าน เพลงก็ได้แต่ให้กำลังใจ เพียงเพราะคำตอบ "โดราเอมอน" กับคำถาม "ใครเป็นผู่ก่อตั้งโรงงานนี้"
การออกฉายและรายได้
ไอฟาย..แต๊งกิ้ว..เลิฟยู้ ออกฉายรอบสื่อมวลชนในวันเดียวกับวันที่ภาพยนตร์เข้าฉายวันแรก คือวันที่ 10 ธันวาคม พ.ศ. 2557 ณ พารากอนซีนีเพล็กซ์ สยามพารากอน โดยหลังจากที่ภาพยนตร์ออกฉายได้ไม่กี่ชั่วโมง ด้วยกระแสตอบรับที่สูง ทำให้ทุกโรงภาพยนตร์ต้องปรับรอบฉายใหม่หมด รวมถึงลดรอบฉายของภาพยนตร์ต่างประเทศที่เข้าฉายในวันเดียวกันอีกสามเรื่องลง ทำให้ภาพยนตร์เรื่องนี้ถูกมองว่าเป็นม้ามืดที่มาเหนือกว่า พี่มาก..พระโขนง พอสมควร ด้วยการหยิบมุกตลกเบสิกพื้นฐานของคนไทยมาเล่น รวมถึงเป็นภาพยนตร์ที่สร้างขึ้นเพื่อรับกระแสการเปิดเขตเศรษฐกิจอาเซียนในปี พ.ศ. 2558 ทำให้ภาพยนตร์เรื่องนี้กลายเป็นกระแสที่ถูกพูดถึงอย่างรวดเร็วนับตั้งแต่วันเปิดตัวอย่างเป็นทางการจนมาถึงวันฉายจริง
โดยรายได้ ณ วันแรกที่ออกฉาย ไอฟาย..แต๊งกิ้ว..เลิฟยู้ สามารถทำรายได้ได้สูงถึง 29.17 ล้านบาท โดยถือว่าเป็นสถิติใหม่ของภาพยนตร์ที่เปิดตัวที่สูงสุดเป็นประวัติการณ์อีกครั้งของจีทีเอช แทนที่ภาพยนตร์เรื่อง พี่มาก..พระโขนง เดิม แต่อย่างไรก็ตามสถิตินี้จะไม่ถูกนับรวมกับสถิติรายได้เมื่อเปิดตัวในวันที่ไม่ใช่วันหยุดที่เดิมพี่มาก..พระโขนงได้ทำลายสถิติไว้ เนื่องจากวันที่ภาพยนตร์ออกฉายนั้นตรงกับวันรัฐธรรมนูญซึ่งเป็นวันหยุด แต่อย่างไรก็ตามจากกระแสแบบปากต่อปาก ทำให้ ไอฟาย..แต๊งกิ้ว..เลิฟยู้ กลายเป็นภาพยนตร์ที่ติดอันดับหนึ่งของ บอกซ์ออฟฟิศประเทศไทยได้อย่างไม่ยากเย็น ด้วยรอบฉายที่มากที่สุดถึง 55 รอบฉายต่อวัน และเมื่อสิ้นสุดอาทิตย์แรกหลังภาพยนตร์ออกฉาย สามารถทำรายได้รวมเฉพาะในกรุงเทพมหานครและปริมณฑล รวมถึงเชียงใหม่ได้สูงถึง 171.19 ล้านบาท (8 วัน) จึงทำให้ ไอฟาย..แต๊งกิ้ว..เลิฟยู้ กลายเป็นภาพยนตร์ที่สามารถทำรายได้แซงรายได้ทั้งหมดของ ATM เออรัก เออเร่อ (152.5 ล้านบาท) และยังทำให้ภาพยนตร์ไอฟายฯ กลายเป็นภาพยนตร์ที่สามารถทำรายได้สูงเป็นอันดับ 2 ของรายได้สูงสุดของ จีทีเอช ต่อจากอันดับ 1 คือภาพยนตร์เรื่อง พี่มาก..พระโขนง (598.96 ล้านบาท) ซึ่งก็ยังเป็นหนึ่งในภาพยนตร์ที่ทำได้รายสูงสุดของประเทศไทย
เมื่อสิ้นสุดอาทิตย์ที่สองภาพยนตร์ไอฟายฯ ยังคงติดอันดับหนึ่งบอกซ์ออฟฟิศประเทศไทย ด้วยรายได้รวมเฉพาะวันพฤหัสบดี-วันอาทิตย์ที่ 53.42 ล้านบาท และรวมรายได้ทั้งหมดตลอดโปรแกรมฉายที่ 330.01 ล้านบาท ซึ่งเป็นการทำรายได้แซงภาพยนตร์เรื่องตำนานสมเด็จพระนเรศวรมหาราชทั้ง 4 ภาค และกลายเป็นภาพยนตร์ไทยที่ทำรายได้สูงสุดเป็นอันดับที่สอง เป็นรองแค่จากพี่มาก..พระโขนง
สถานที่ถ่ายทำ
สำหรับสถาบันสอนภาษาในภาพยนตร์ได้ถ่ายทำที่อาคารวรรณสรณ์ ซึ่งเป็นแหล่งรวมสถาบันกวดวิชาจริง ๆ ในเขตราชเทวี นอกจากนี้ยังมีการถ่ายทำในร้านกาแฟคอฟฟี่บีนส์ แอนด์ ทีลีฟ และ ห้องสมุดเนียลสัน เฮส์
เทคนิคงานสร้าง
ถ่ายทำด้วยกล้อง Sony F55 Super35 4K บันทึกเสียง sync sound on location
รีเมค
ไอฟาย..แต๊งกิ้ว..เลิฟยู้ ได้ถูกซื้อลิขสิทธิ์นำไปสร้างใหม่ในแบบรีเมคจากบริษัทสร้างภาพยนตร์ของอินโดนีเซีย เมื่ออกฉายใช้ชื่อว่า Love You, Love You Not โดยเข้าฉายในวันที่ 13 สิงหาคม พ.ศ. 2558
บุญช่วง เด่นดวง
บุญช่วง เด่นดวง หรือ บุญช่วง ดาเหลา (พ.ศ. 2488-ปัจจุบัน) ศิลปินมรดกอีสาน สาขาศิลปะการแสดง (หมอลำ) พ.ศ. 2555 เป็นผู้มีความสามารถโดดเด่นด้านการแสดงหมอลำกลอนที่มีชื่อเสียงของภาคอีสาน เป็นเพื่อนสนิทรุ่นเดียวกับฉวีวรรณ ดำเนิน ศิลปินแห่งชาติ พ.ศ. 2536 และเป็นผู้คงไว้ซึ่งเชื้อสายและมีอาวุโสสูงสุดของสายตระกูล "ดาเหลา" ซึ่งเป็นสายสกุลหมอลำกลอนอันมีชื่อเสียงจากเคน ดาเหลา ศิลปินแห่งชาติ สาขาศิลปะการแสดง (หมอลำ) พ.ศ. 2534, บุญเพ็ง ไฝผิวชัย ศิลปินแห่งชาติ สาขาศิลปะการแสดง (หมอลำ) พ.ศ. 2540 และทองเจริญ ดาเหลา ศิลปินมรดกอีสาน สาขาวรรณศิลป์ พ.ศ. 2555
ประวัติ
บุญช่วง เด่นดวง เกิดเมื่อวันที่ 6 กรกฎาคม พ.ศ. 2488 ที่บ้านกระจาย ตำบลป่าติ้ว อำเภอคำเขื่อนแก้ว จังหวัดอุบลราชธานี (ปัจจุบันคือตำบลกระจาย อำเภอป่าติ้ว จังหวัดยโสธร) เป็นบุตรของนายพรหมมา เด่นดวง ชาวบ้านทุ่งมน ซึ่งมีอาชีพหมอลำกลอนเช่นกัน ในช่วงชีวิตวัยเยาว์เมื่อสำเร็จการศึกษาประถมศึกษาปีที่ 4 แล้ว ก็ออกมาช่วยบิดามารดาทำนา และทำไร่ปอ ตลอดจนเลี้ยงน้อง ๆ ที่บ้านของตน
บุญช่วง เด่นดวง เป็นผู้ชื่นชอบหมอลำ และลิเกพื้นบ้านตั้งแต่เยาว์วัย วันหนึ่งได้ออกไปเลี้ยงวัวที่ทุ่งนา ขณะนั้นจึงทำให้นึกคิดว่าอยากจะเป็นหมอลำที่เก่งกาจสามารถออกทำการแสดงอย่างหมอลำ และลิเกพื้นบ้านบ้าง
พ.ศ. 2503 ได้ผกผันชีวิตมาเป็นเรียนรู้หมอลำเพลินกับนางทองดำ เด่นดวง ผู้เป็นพี่สาว จนพัฒนาขึ้นเป็นนางเอกหมอลำเพลิน และหมอลำเรื่องต่อกลอน โดยลำเรื่องแรกคือ ลำเรื่องเศรษฐีนกเอี้ยง และลำเรื่องจันทร์ตราทองแดงลำดับต่อมา
พ.ศ. 2507 ได้เดินทางเข้าไปฝากตัวเป็นลูกศิษย์ในสำนักงานของหมอลำเคน ดาเหลา ศิลปินแห่งชาติ สาขาศิลปะการแสดง (หมอลำ) พ.ศ. 2534 และหมอลำคำภา ฤทธิทิศ ซึ่งเป็นผู้ได้รับการยกย่องว่าเป็นบรมครูหมอลำที่มีชื่อเสียงมาก ซึ่งเปิดสำนักงานฯ ตั้งอยู่ข้างวัดแจ้ง อำเภอเมืองอุบลราชธานี จังหวัดอุบลราชธานี การฝึกฝนอยู่ในสำนักงานแห่งนี้ บุญช่วง เด่นดวง ได้พัฒนาตนเอง เรียนรู้ ต่อยอด ฝึกฝนจากครูอาจารย์ และด้วยสติปัญญาของตนเอง จึงมีลักษณะการขับลำที่โดดเด่น เหนือชั้นเชิงเพื่อนร่วมสำนักงานด้วยกัน จนสามารถออกรับงานการแสดงกับหมอลำอาวุโสหลายคน เช่น หมอลำวังสถาน หมอลำเปลี่ยน วิมลสุข เป็นต้น จนเป็นที่ยอมรับกันทั่วภาคอีสาน และสปป.ลาว
ชีวิตครอบครัว
บุญช่วง เด่นดวง ได้สมรสกับทองเจริญ ดาเหลา ศิลปินพื้นบ้าน (หมอลำ) ซึ่งเป็นหลานอาของหมอลำเคน ดาเหลา ศิลปินแห่งชาติ มีบุตรด้วยกัน 2 คน ได้แก่
ปัจจุบันอาศัยอยู่บ้านเลขที่ 110 หมู่ที่ 6 บ้านหนองแก ตำบลหนองนาคำ อำเภอเมืองอุดรธานี จังหวัดอุดรธานี ปัจจุบันทำงานเป็นอาจารย์พิเศษที่มหาวิทยาลัยราชภัฏอุดรธานี อำเภอเมืองอุดรธานี จังหวัดอุดรธานี คุณแม่บุญช่วงยังได้รับเกียรติใด้ดำรงตำแหน่งกรรมการตัดสินการประกวดศิลปะการแสดงหมอลำของหลายๆ หน่วยงานอีกด้วย
กัตชินา
กัตชินา (Га́тчина; Gatchina) เป็นเมืองที่ทำหน้าที่เป็นศูนย์กลางการบริหารของเขตกัตชินสกี ในแคว้นเลนินกราด ประเทศรัสเซีย อยู่ห่างจากเซนต์ปีเตอส์เบิร์กไปทางตะวันตกเฉียงใต้ 45 กิโลเมตร (28 ไมล์) ตามทางหลวงสาย E95 ซึ่งเชื่อมระหว่างเซนต์ปีเตอส์เบิร์กและปึสคอฟ มีประชากร
สงครามโลก
ความขัดแย้งระดับโลกอื่น ๆ
นักประวัติศาสตร์บางส่วนระบุว่าการล่มสลายปลายยุคสัมฤทธิ์ได้รับการอธิบายว่าเป็น "สงครามโลกครั้งที่ศูนย์"
กัตชินา
ก่อนหน้านี้รู้จักกันในชื่อ Khotchino, Gatchina (จนถึง 14 กุมภาพันธ์ ค.ศ. 1923) Trotsk (จนถึง 2 สิงหาคม ค.ศ. 1929) และ Krasnogvardeysk (จนถึง 28 มกราคม 1944)
กัตชินาเป็นเมืองที่ใหญ่ที่สุดในแคว้นเลนินกราด เป็นศูนย์กลางด้านประวัติศาสตร์ มีพระราชวังกัตชินาตั้งอยู๋ซึ่งเป็นหนึ่งในพระราชฐานหลักของราชวงศ์รัสเซียในช่วงศตวรรษที่ 18 และ 19 และพระราชวังกัตชินาเป็นส่วนหนึ่งของมรดกโลกยูเนสโก "ศูนย์ประวัติศาสตร์แห่งเซนต์ปีเตอร์สเบิร์กและกลุ่มอนุสาวรีย์ที่เกี่ยวข้อง" สถานที่ท่องเที่ยวยอดนิยมอีกแห่งในกัตชินาคือพระราชวังปริออรัสกี
สงครามโลก
ความขัดแย้งระดับโลกอื่น ๆ
นักประวัติศาสตร์บางส่วนพิจารณาให้สงครามเจ็ดปี (1756–1763) เป็นสงครามโลก ริชาร์ด เอฟ. แฮมิลตัน กับHolger H. Herwig นักประวัติศาสตร์ รวมสงครามนี้เข้าในรายการสงครามโลกทั้ง 8 ครั้ง ซึ่งรวมสงครามโลกที่ได้รับการยอมรับทั่วไป 2 ครั้ง แล้วเพิ่มสงครามอีก 6 อัน ได้แก่: สงครามเก้าปี (1689–1697) สงครามสืบราชบัลลังก์สเปน (1701–1714) สงครามสืบราชบัลลังก์ออสเตรีย (1740–1748) สงครามเจ็ดปี (1756–1763) สงครามปฏิวัติฝรั่งเศส (1792–1802) และสงครามนโปเลียน (1803–1815) จอห์น รอเบิร์ต ซีลีย์ (John Robert Seeley) นักประวัติศาสตร์ชาวบริติช ตั้งชื่อสงครามทั้งหมดระหว่างฝรั่งเศสและบริเตนใหญ่ (ต่อมาคือสหราชอาณาจักร) ระหว่าง ค.ศ. 1689 ถึง 1815 (รวมสงครามปฏิวัติอเมริกาใน ค.ศ. 1775–1783) เป็นสงครามร้อยปีครั้งที่สอง ซึ่งสะท้อนถึงความขัดแย้งระหว่างฝรั่งเศสและอังกฤษในยุคก่อนหน้าที่มีชื่อว่าสงครามร้อยปี (1337–1453) ถึงแม้ว่าในยุคนั้นมีสงครามสี่สัมพันธมิตร (1718–1720) ที่ฝรั่งเศสกับบริเตนใหญ่อยู่ในฝ่ายเดียวกัน นักเขียนบางส่วนกล่าวถึงสงครามปฏิวัติอเมริกาอย่างเดียวเป็นสงครามโลก
ความคิด (เพลงอภิวัชร์ เอื้อถาวรสุข)
"ความคิด" เป็นซิงเกิลจากอีพีอัลบั้ม มิลเลียนเวส์ทูไรท์พาร์ต 1 ขับร้องและประพันธ์โดย อภิวัชร์ เอื้อถาวรสุข (แสตมป์) นักร้อง นักแต่งเพลงและสถาปนิกชาวไทย ซึ่งเป็นอีพีอัลบั้มแรกของแสตมป์ สังกัดค่ายเลิฟอีส ดูแลการจัดจำหน่ายโดยโซนี่มิวสิค (ประเทศไทย) ออกจำหน่ายเมื่อวันที่ 12 กุมภาพันธ์ พ.ศ. 2552 เป็นเพลงที่ประสบความสำเร็จอย่างมาก
สงครามโลก
ความขัดแย้งระดับโลกอื่น ๆ
นักประวัติศาสตร์อีกส่วนหนึ่งเสนอแนะความขัดแย้งก่อนหน้านั้นให้เป็นสงครามโลก เช่น L. N. Gumilyov นักชาติพันธุ์วิทยาชาวรัสเซีย เรียกสงครามไบแซนไทน์–ซาเซเนียนใน ค.ศ. 602–628 เป็น "สงครามโลกในคริสต์ศตวรรษที่ 7" เนื่องจากเป็นสงครามที่พัฒนาเป็นสงคราม 4 พันธมิตร (ระหว่างจีนสมัยราชวงศ์ถัง รัฐข่านเติร์กตะวันตก คาซาร์ และจักรวรรดิไบแซนไทน์) ปะทะสามสหภาพ (ระหว่างจักรวรรดิซาเซเนียน อาวาร์ และรัฐข่านเติร์กตะวันออก) โดยมีสงครามตัวแทนในทวีปแอฟโฟร-ยูเรเชีย (อย่างสงครามอักซุม–เปอร์เซีย) และทั่วโลกเก่า ในขณะที่บางส่วนถือให้การเผชิญหน้าระหว่างออตโตมัน–โปรตุเกสกับสงครามออตโตมัน–ฮาพส์บวร์คเป็นความขัดแย้งระดับโลกที่เป็นต้นแบบ "เดอะเกรตเกม" ในยูเรเชียกับลัทธิอาณานิคมในทวีปแอฟริกา แต่อยู่ในระหว่างกลุ่มอำนาจหลักและกลุ่มศาสนาสองกลุ่ม นั่นคือ จักรวรรดิออตโตมันในฐานะเคาะลีฟะฮ์ของมุสลิม และราชวงศ์ฮาพส์บวร์คในฐานะจักรพรรดิแห่งโลกคริสเตียน
อย่างไรก็ตาม ทวีปอเมริกาและโอเชียเนียไม่ได้มีส่วนเกี่ยวข้องในความขัดแย้งเหล่านี้ ในกรณีนี้ นักประวัติศาสตร์ส่วนหนึ่งพิจารณาให้สงครามสามสิบปีและสงครามแปดสิบปีเป็นความขัดแย้งระดับโลกครั้งแรก โดยจัดให้จักรวรรดิสเปนกับจักรวรรดิโปรตุเกสปะทะกับจักรวรรดิอาณานิคมฝรั่งเศส จักรวรรดิดัตช์ จักรวรรดิบริติช และพันธมิตร (ส่วนใหญ่เป็นโปรเตสแตนต์) ทั่ว 5 ทวีป
ความคิด (เพลงอภิวัชร์ เอื้อถาวรสุข)
เพลงนี้สามารถขึ้นสู่ชาร์ตอันดับหนึ่งในหลายคลื่นวิทยุของประเทศไทย อาทิ ซี้ดเอฟเอ็ม กรีนเวฟ แฟทเรดิโอ เป็นต้น ทำให้เขาได้รับการเสนอชื่อเข้าชิงรางวัล "ซี้ดอะวอร์ดส์" ครั้งที่ 5 ใน 3 สาขา คือ "ศิลปินชายยอดเยี่ยม" จากอัลบั้ม มิลเลียนเวส์ทูไรท์พาร์ต 1 "เพลงยอดนิยมสุดซี้ดประจำปี" และ "เพลงยอดเยี่ยมประจำปี" จากเพลง "ความคิด"
สงครามโลก
ความขัดแย้งระดับโลกอื่น ๆ
ตัวอย่างสงครามที่เป็นไปได้อีกอันคือสงครามคองโกครั้งที่สอง (1998–2003) แม้ว่าจะรบกันในทวีปเดียว แต่มีชาติที่เกี่ยวข้องถึง 9 ชาติ และนำไปสู่ความขัดแย้งที่มีความรุนแรงต่ำ แม้จะมีการสงบศึกอย่างเป็นทางการและมีการเลือกตั้งตามระบอบประชาธิปไตยครั้งแรกใน ค.ศ. 2006 สงครามนี้มักถูกเรียกเป็น "สงครามโลกของแอฟริกา"
ความคิด (เพลงอภิวัชร์ เอื้อถาวรสุข)
การตอบรับ
เพลง "ความคิด" ติดอันดับสูงสุดที่ 1 จากการจัดอันดับของแฟตเรดิโอ ในชาร์ต แฟต 104.5 ชาร์ตท็อป 40 ประจำวันที่ 1 กุมภาพันธ์ พ.ศ. 2552 และได้อันดับสูงสุด 2 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 11 มีนาคม พ.ศ. 2552
สกุลไก่ฟ้า (พืช)
สกุลไก่ฟ้า หรือ สกุลนกกระทุง (Aristolochia) เป็นสกุลของพืชขนาดใหญ่มีสมาชิกมากกว่า 500 สปีชีส์ อยู่ในวงศ์ Aristolochiaceae
ปาร์มา
ปาร์มา (Parma) เป็นเมืองในจังหวัดปาร์มา แคว้นเอมีเลีย-โรมัญญา ประเทศอิตาลี มีชื่อเสียงในด้านการผลิตแฮม ชีส และด้านสถาปัตยกรรม เป็นที่ตั้งของมหาวิทยาลัยปาร์มา และสโมสรฟุตบอลปาร์มา มีประชากร 184,044 คน (ค.ศ. 2009)
สินทรัพย์ไม่มีตัวตน
สินทรัพย์ไม่มีตัวตน (Intangible Asset) คือ สินทรัพย์ที่ไม่เป็นตัวเงินที่สามารถระบุได้และไม่มีกายภาพตามที่กำหนดในมาตรฐานการรายงานทางการเงิน เช่น ลิขสิทธิ์ สิทธิบัตร สัมปทาน เป็นต้น
ปริภูมิสามมิติ
ปริภูมิสามมิติ (Three-dimensional space) หรือเรียกโดยย่อว่า สามมิติ (3D, 3-space) เป็นลักษณะทางเลขาคณิตซึ่งมี 3 ค่า (เรียกว่า พารามิเตอร์) ที่ใช้ในการกำหนดตำแหน่งขององค์ประกอบใด ๆ (เช่น จุด) และยังเป็นความหมายอย่างไม่เป็นทางการของคำว่า มิติ
ในฟิสิกส์และคณิตศาสตร์ ลำดับหนึ่งของจำนวน
n
มิติ ซึ่งเมื่อ
n = 3
เซตของสถานที่ดังกล่าวทั้งหมดเรียกว่า ปริภูมิแบบยุคลิดสามมิติ และปกติแล้วจะแทนค่าโดยใช้สัญลักษร์
ℝ3
อีกทั้งยังทำหน้าที่เป็นรูปจำลองพารามิเตอร์ 3 ค่าของจักรวาลทางกายภาพ (นั่นเป็นส่วนจักรวาลที่ไม่คำนึงถึงเวลา) ซึ่งเป็นที่ทราบกันดีว่ามีสสารทั้งหมดปรากฏอยู่ อย่างไรก็ตามในปริภูมินี้เป็นเพียงแค่หนึ่งในตัวอย่างความหลากหลายของปริภูมิในสามมิติที่เรียกว่า แมนิโฟลด์ 3 มิติ โดยในตัวอย่างแบบเรียบง่าย เมื่อ 3 ค่านี้อ้างถึงการวัดในทิศทางที่แตกต่างกัน (พิกัด) ซึ่งทิศทางใด ๆ ก็ตามในทั้ง 3 ทิศนี้ล้วนทำให้เวกเตอร์ในทิศทางเหล่านี้วางตัวไม่เหมือนกับสองมิติ (ระนาบ) นอกจากนี้ในกรณีนี้ค่าทั้งสามนี้สามารถถูกกำกับชื่อได้โดยการรวมกันของคำว่า ความกว้าง ความยาว และความสูง (ความลึก)
สมาคมฮินดูสมาช
สมาคมฮินดูสมาช หรือ วัดเทพมณเฑียร เสาชิงช้า เป็นโบสถ์พราหมณ์ลัทธิไวษณพ ตั้งอยู่ด้านบนของโรงเรียนภารตวิทยาลัย ถนนศิริพงษ์ แขวงสำราญราษฎร์ เขตพระนคร กรุงเทพมหานคร สร้างขึ้นเพื่อเป็นเทวสถานของพระวิษณุและเทพเจ้าในศาสนาฮินดู
ฟิโอดอร์ ดอสโตเยฟสกี
ฟิโอดอร์ มีไคโลวิช ดอสโตเยฟสกี (ภาษารัสเซีย Фёдор Миха́йлович Достое́вский) (11 พฤศจิกายน ค.ศ. 1821 - 9 กุมภาพันธ์ ค.ศ. 1881) เป็นนักเขียนที่ถือกันว่าเป็นหนึ่งในนักเขียนรัสเซียที่ยิ่งใหญ่ที่สุด งานของเขายังมีอิทธิพลอย่างลึกซึ้งต่อมาถึงนวนิยายในคริสต์ศตวรรษที่ 20 งานของเขามักจะมีตัวละครที่อาศัยอยู่อย่างแร้นแค้น มีความคิดที่แตกต่างและสุดโต่ง และมักจะแสดงให้เห็นถึงความเข้าใจอย่างน่าประหลาดของจิตวิทยามนุษย์ และการวิเคราะห์อย่างฉลาดหลักแหลม ของสภาพการเมือง สังคม และจิตวิญญาณ ของประเทศรัสเซียในช่วงเวลาของเขา
สมาคมฮินดูสมาช
เทวรูปในเทวสถาน
โดยเริ่มต้นจากทางซ้ายมือสุดเรียงมาทางขวามือ โดยมี
ฟิโอดอร์ ดอสโตเยฟสกี
นวนิยายของเขาที่เป็นที่รู้จักกันดีคือ พี่น้องคารามาซอฟ และ อาชญากรรมกับการลงทัณฑ์
วัดเกาะใหญ่ (จังหวัดสงขลา)
วัดเกาะใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะใหญ่ อำเภอกระแสสินธุ์ จังหวัดสงขลา มี เนื้อที่ประมาณ 19 ไร่ ทิศเหนือติดที่ดินสาธารณะ ทิศใต้ติดกับบ้านเรือนราษฎร ทิศตะวันออกติดกับถนนสาธารณะและทิศตะวันตกติดที่ดินสาธารณะ
วัดเกาะใหญ่ตั้งวัดเมื่อ พ.ศ. 2396 ได้รับพระราชทานวิสุงคามสีมาเมื่อ พ.ศ. 2400 ไม่ปรากฎนามผู้สร้าง
วัดเกาะใหญ่ตั้งอยู่บนเนินดินสูง ด้านหลังและด้านข้างของวัดเป็นภูเขาลูกเล็ก ๆ โดยมีอุโบสถตั้งอยู่สูงกว่าอาคารอื่น ๆ อาคารเสนาสนะประกอบด้วยอุโบสถ ศาลาโรงธรรม (ศาลาการเปรียญ) ศาลาบำเพ็ญกุศล โรงครัว และกุฎิสงฆ์
เทศมณฑลปาเนเวฌีส
ปาเนเวฌีส (Panevėžys) เป็นหนึ่งในสิบเทศมณฑลของประเทศลิทัวเนีย ตั้งอยู่ทางตะวันออกเฉียงเหนือของประเทศ และมีเมืองหลักคือปาเนเวฌีส ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลปาเนเวฌีสจึงกลายเป็นเพียงหน่วยทางดินแดนและสถิติ
อักษรบูรีโวลิโอ
อักษรบูรีโวลิโอ (โวลิโอ:, Buri Wolio) เป็นอักษรอาหรับที่มีลักษณะใกล้เคียงกับอักษรยาวี ดัดแปลงมาเพื่อใช้เขียนภาษาโวลีโอซึ่งเป็นภาษาที่ใช้พูดในเมืองเบาเบา เกาะบูตน จังหวัดซูลาเวซีตะวันออกเฉียงใต้ อินโดนีเซีย อักษรนี้มีลักษณะใกล้เคียงกับอักษรยาวี ต่างกันเพียงว่าอักษรบูรีโวลิโอนี้มีเครื่องหมายแทนสระด้วย อักษรนี้ประกอบด้วยอักษร 22 ตัว มาจากอักษรอาหรับ 17 ตัว และอักษรยาวี 5 ตัว
ไม่เป็นที่กระจ่างว่ามีการใช้งานอักษรบูรีโวลิโอเป็นครั้งแรกเมื่อใด แต่รายงานจากเอกสารตัวเขียนบูตนที่เก่าแก่ที่สุดเท่าที่พบประมาณการว่าอักษรนี้มีขึ้นตั้งแต่การเข้ามาของศาสนาอิสลามที่เกาะบูตนเมื่อคริสต์ศตวรรษที่ 16 และเนื่องจากภาษาโวลิโอเป็ยภาษากลางของรัฐสุลต่านบูตน ทำให้มีการใช้อักษรนี้ในงานเขียนสมัยโบราณบนเกาะบูตน เช่น ตำรากฎหมาย ตำราศาสนา และจดหมายทางการทูต
อักษร
อักษรบูรีโวลิโอประกอบด้วยอักษรหลัก 22 ตัว ซึ่งแบ่งเป็นอักษร 15 ตัวที่มาจากอักษรอาหรับ และอักษรใหม่ 7 ตัวที่สร้างขึ้นด้วยการเพิ่มจุดลงในอักษรอาหรับที่มีอยู่แล้ว อักษรใหม่เหล่านั้นถูกเน้นในตารางด้านล่าง นอกจากนี้ยังมีอักษรเพิ่มเติม 13 ตัวที่ใช้เฉพาะในคำยืมจากภาษาอาหรับหรือภาษาในยุโรป
คำซ้ำ
ในอักษรบูรีโวลิโอ คำซ้ำสร้างขึ้นด้วยวิธีคล้ายกับของอักษรยาวีและอักษรเปโกนที่การใช้ตัวเลข "٢" หลังฐานศัพท์
ถ้าคำศัพท์เป็นคำต่อท้าย เลข "٢" จะปรากฏระหว่างฐานศัพท์กับคำต่อท้าย ทำให้ตัวซ้ำตัวอยู่ตรงกลางคำศัพท์
ข้างล่างคือตัวอย่างคำศัพท์พื้นฐาน:
ตัวอย่าง
ข้อความข้างล่างเป็นตัวอย่างกวีภาษาโวลิโอ "Kaḃanti Bunga Malati" ซึ่งเขียนใหม่เป็นอักษรละตินโวลิโอใน ค.ศ. 2004
อักษรบูฮิด
อักษรบูฮิดหรือมังยัน พัฒนามาจากอักษรกวิของชวา บาหลี และสุมาตรา ซึ่งมาจากอักษรปัลลวะอีกทีหนึ่ง อักษรนี้ยังใช้อยู่ในฟิลิปปินส์ โดยชาวบูฮิดในมินโดโร เขียนจากซ้ายไปขวา ในแนวนอน อักษรแต่ละตัวมีเสียงสระเกาะอยู่ และจะเปลี่ยนเสียงสระเมื่อเพิ่มเครื่องหมายบนพยัญชนะ
บ่วงวิมาลา
โดยได้มีการลองเสื้อผ้าของนักแสดงเมื่อวันที่ 12-13 มกราคม พ.ศ. 2564
ผักเป็ด
ผักเป็ด  St. Hil. เป็นพืชล้มลุกในวงศ์ Amaranthaceae ทอดเลื้อยไปตามพื้นดิน ใบเป็นใบเดี่ยวรูปหอกถึงรูปช้อน ดอกช่อ ดอกย่อยสีขาว ออกตามซอกใบ กลีบดอก 5 กลีบ ขนาดไม่เท่ากัน มีเกสรเพศผู้ 5 อัน ผลทรงกลม หรือรูปไข่กลับ มีปีกขนาดเล็ก มีเมล็ดเดียว กระจายทั่วไปตามบริเวณที่น้ำท่วมถึง ที่ชื้นข้างทาง
บาลาชิคา
บาลาชิคา (Балашиха; Balashikha) เป็นเมืองในแคว้นมอสโก ประเทศรัสเซีย ตั้งอยู่ริมแม่น้ำเปคอร์กา ห่างออกไปทางตะวันออกของถนนวงแหวนมอสโก 1 กิโลเมตร (0.62 ไมล์) มีประชากร
ภูมิศาสตร์
เมืองนี้มีชื่อเสียงในเรื่องระบบแม่น้ำและทางน้ำที่เป็นเอกลักษณ์ ระบบแม่น้ำเปคอร์กาครอบคลุมพื้นที่ 40 กิโลเมตร (25 ไมล์) จากเหนือจรดใต้และ 20 กิโลเมตร (12 ไมล์) จากตะวันออกไปตะวันตก และยังมีทะเลสาบและสระน้ำขนาดเล็กจำนวนมากที่เกิดขึ้นจากการสร้างเขื่อนเพื่อผลิตพลังงานน้ำให้โรงสีฝ้ายในศตวรรษที่ 19
อิตเทรีย-สเตบิไลซ์เซอร์โคเนีย
การทำให้เสถียร
เซอร์โคเนียมไดออกไซด์บริสุทธิ์ผ่านการเปลี่ยนสถานะโครงสร้างผลึกจาก โมโนคลินิก (เสถียรที่อุณหภูมิห้อง) เป็นเตตระโกนัล (ที่อุณหภูมิประมาณ 1,173 °C) จากนั้นเปลี่ยนเป็นผลึกลูกบาศก์ (ที่ประมาณ 2,370 °C) ตามรูปแบบ:
โมโนคลินิก (1,173 °C) เตตระโกนัล (2,370 °C)  คิวบิก (2,690 °C)  หลอมเหลว
การได้มาซึ่งผลิตภัณฑ์เซรามิกเผาผนึกเซอร์โคเนียที่มีความเสถียรนั้นเป็นเรื่องยาก เนื่องจากมีการเปลี่ยนแปลงปริมาตรอย่างมากพร้อมกับการเปลี่ยนสถานะโครงสร้างจากผลึกเตตระโกนัล เป็นโมโนคลินิก (ประมาณ 5%) การทำให้เกิดความเสถียร ของผลึกลูกบาศก์พหุสัณฐานของเซอร์โคเนียในช่วงอุณหภูมิที่กว้างขึ้นนั้น สามารถทำได้โดยการแทนที่ไอออนของ Zr4+ บางส่วน (รัศมีอิออนิกขนาด 0.82 Å ซึ่งมีขนาดเล็กเกินไปสำหรับโครงผลึกที่สมบูรณ์ของฟลูออไรต์ที่เหมาะสำหรับผลึก เตตระโกนัลเซอร์โคเนีย) ในโครงสร้างผลึกด้วยอิออนที่มีขนาดใหญ่กว่าเล็กน้อย เช่นของ Y3+ (รัศมีไอออนิกเท่ากับ 0.96 Å) ผลิตภัณฑ์ที่ได้จากการเจือวัสดุเซอร์โคเนียมที่เกิดขึ้นเรียกว่า สเตบิไลซ์เซอร์โคเนีย หรือ เซอร์โคเนียเสถียร
วัสดุที่เกี่ยวข้องกับ YSZ ได้แก่ แคลเซีย-, แมกนีเซีย-, ซีเรีย- หรือ อลูมินา- สเตบิไลซ์เซอร์โคเนีย หรือ เซอร์โคเนียที่เสถียรบางส่วน (PSZ) รวมทั้ง แฮฟเนีย- สเตบิไลซ์เซอร์โคเนีย ก็เป็นที่รู้จัก
แม้ว่าสารเจือ YSZ ความเข้มข้น 8–9 โมลเปอร์เซนต์นั้นเป็นที่ทราบกันว่าไม่เสถียรอย่างสมบูรณ์ในช่วงสถานะโครงสร้างผลึกแบบคิวบิกของ YSZ บริสุทธิ์ จนถึงอุณหภูมิสูงกว่า 1,000 °C
คำย่อที่ใช้กันโดยทั่วไปที่เกี่ยวข้องกับ อิตเทรีย-สเตบิไลซ์เซอร์โคเนีย คือ:
สัมประสิทธิ์การขยายตัวเชิงอุณหภูมิ
ค่าสัมประสิทธิ์ของการขยายตัวจากความร้อนขึ้นอยู่กับการปรับเปลี่ยนโครงสร้างผลึกของเซอร์โคเนียดังนี้:
ค่าการนำไอออนของ YSZ และการเสื่อมสภาพ
โดยการเพิ่มอิตเทรีย ไปยังเซอร์โคเนียบริสุทธิ์ (เช่นในวัสดุ YSZ เสถียรสมบูรณ์) ไอออน Y3+ จะแทนที่ Zr4+ ในผลึกส่วนย่อยประจุบวก ดังนั้นออกซิเจนว่างถูกสร้างขึ้นจากค่าประจุที่เป็นกลาง :
โดยที่
ความหมายของสมการคือ สองไอออนของ Y3+ สร้างหนึ่งตำแหน่งว่างในผลึกส่วนย่อยประจุลบ สิ่งนี้ส่งผลให้มีการนำไฟฟ้าปานกลางของอิตเทรีย-สเตบิไลซ์เซอร์โคเนียสำหรับ O2− ไอออน (และค่าการนำไฟฟ้า) สูงขึ้นที่อุณหภูมิสูง ความสามารถในการนำของไอออน O2− ทำให้อิตเทรีย-สเตบิไลซ์เซอร์โคเนีย เหมาะสำหรับการใช้เป็นวัสดุอิเล็กโทรไลต์ของแข็งในเซลล์เชื้อเพลิงชนิดออกไซด์ของแข็ง
สำหรับวัสดุเจือความเข้มข้นต่ำ ค่าการนำอิออนของเซอร์โคเนียเสถียรจะเพิ่มขึ้นเมื่อเพิ่มปริมาณ Y2O3 โดยมีค่าสูงสุดประมาณ 8–9 mol-% ซึ่งเกือบเป็นอิสระจากอุณหภูมิ (800–1,200 °C) น่าเสียดายที่ 8–9 mol-% ของ YSZ (8YSZ, 8YDZ) กลับตั้งอยู่ในเขต 2-phase (c + t) ของแผนภาพเฟสของ YSZ ที่อุณหภูมิเหล่านี้ ซึ่งทำให้เกิดการสลายตัวของวัสดุเป็น Y-enriched และบริเวณการพร่อง (depletion region) บนมาตราส่วนนาโนเมตร และด้วยเหตุนี้นำไปสู่การเสื่อมสภาพทางไฟฟ้าในระหว่างการใช้งาน การเปลี่ยนแปลงทางโครงสร้างระดับไมโคร และทางเคมีในระดับนาโนเมตรนั้นมาพร้อมกับการลดลงอย่างมากของการนำออกซิเจนไอออนของ 8YSZ (การเสื่อมสภาพของ 8YSZ) ประมาณ 40% ที่ 950 °C ภายใน 2,500 ชั่วโมง ร่องรอยของสิ่งเจือปนเช่น Ni ที่ละลายใน 8YSZ เช่น ระหว่างการผลิตเซลล์เชื้อเพลิงสามารถมีผลกระทบอย่างรุนแรงต่ออัตราการสลายตัว (การเร่งความเร็วของการสลายตัวของ 8YSZ ตามปริมาณการเจือปน) เช่นการเสื่อมสภาพของการนำไฟฟ้า ทำให้เกิดปัญหาแม้ที่อุณหภูมิการทำงานต่ำในช่วง 500–700 °C
ทุกวันนี้ มีการสร้างเซรามิกที่ซับซ้อนมากขึ้นเช่น วัสดุเจือร่วมเซอร์โคเนีย (เช่นกับสแกนเดีย) ซึ่งถูกใช้เป็นอิเล็กโทรไลต์ของแข็ง
การประยุกต์ใช้
มีการประยุกต์ใช้ YSZ ในหลายด้านเช่น:
แหล่งข้อมูลอื่น
Zirconium(IV)-oxid
เลโอ ไอโอเลีย
เลโอ ไอโอเรีย ตัวละครจากการ์ตูนเรื่องเซนต์เซย่า เป็นโกลด์เซนต์ประจำราศีสิงห์ ผู้ดูแลปราสาทราชสีห์ 1 ใน 12 ปราสาทแห่งแซงค์ทัวรี่ ไอโอเรียเป็นน้องชายของซาจิททาเรียส ไอโอลอส และเป็นตัวละครหลักในการดำเนินเรื่องในภาค Soul of gold
ปรากฏตัวครั้งแรก
ไอโอเรียปรากฏตัวครั้งแรกที่สนามปะลองเพื่อชิงชุดคล็อธเพกาซัสระหว่างเซย่าและคาชิออส โดยไชน่าได้กล่าวว่าชาวตะวันออก (เซย่าเป็นชาวญี่ปุ่น) ไม่มีคุณสมบัติที่จะเป็นเซนต์แห่งอาธีน่า แต่ไอโอเรียได้แย้งว่าใครก็ตามที่สามารถชนะการประลองครั้งนี้ถึงแม้จะเป็นชาวตะวันออกก็สามารถเป็นเซนต์ได้
หลังจากนั้น เคียวโกได้ออกคำสั่งเรียกให้ไอโอเรียและสกอร์เปี้ยน มิโรมาพบ และได้บอกให้ทั้งคู่รู้ว่าซิลเวอร์เซนต์ที่ถูกส่งไปกำจัดพวกเซย่าทั้ง 10 คนได้ถูกกำจัดแล้ว ดังนั้น จึงจำเป็นต้องส่งโกลด์เซนต์ไปกำจัดพวกเซย่า แต่ไอโอเรียเห็นว่าการส่งโกลด์เซนต์ถึง 2 คนเพื่อไปกำจัดบรอนด์เซนต์จะทำให้เป็นเรื่องตลกของเหล่าเซนต์ทั้งหลาย ดังนั้น จึงขอจัดการเหล่าบรอนด์เซนต์เพียงลำพัง
ไอโอเรียเดินทางไปยังประเทศญี่ปุ่นเพื่อกำจัดเซย่าที่กำลังพักรักษาตัวอยู่ในโรงพยาบาลเป็นคนแรกตามคำสั่งของท่านเคียวโก ในระหว่างที่ไอโอเรียกำลังโจมตีเซย่าอยู่นั้นไชน่าได้เข้ามารับหมัดของไอโอเรียแทนเซย่าจนได้รับบาดเจ็บ ไอโอเรียจึงตัดสินใจที่จะนำตัวไชน่าไปรักษาตัวก่อน ในระหว่างที่ไอโอเรียกำลังจะกลับนั้น ซิลเวอร์เซนต์อีก 3 คนก็ปรากฏตัวขึ้นโดยทั้ง 3 คนได้รับคำสั่งจากเคียวโกให้มาเฝ้าดูไอโอเรีย และได้ลงมือเพื่อกำจัดเซย่าแทนไอโอเรีย ในระหว่างนั้น ชุดคล็อธซาจิททาเรียสก็ได้ปรากฏขึ้นและเข้าสวมร่างของเซย่าทำให้เหล่าซิลเวอร์เซนต์ถูกกำจัดลงในพริบตา ไอโอเรียตัดสินใจต่อสู้กับเซย่าอีกครั้ง ในขณะนั้นเอง คิโดะ ซาโอริ ได้ปรากฏตัวขึ้นและได้บอกว่าที่จริงตนเป็นเด็กทารกที่ไอโอลอสช่วยเอาไว้เมื่อ 13 ปีก่อน ซึ่งก็คือ ตนเป็นร่างจุติของอาธีน่านั่นเอง แต่ไอโอเรียไม่เชื่อ จึงบอกว่าถ้าหากซาโอริเป็นอาธีน่าจริงต้องรับหมัดของตนได้ ดังนั้น ไอโอเรียจึงปล่อยหมัดใส่อาธีน่าแต่เซย่เข้ารับไว้แทน ซึ่งไอโอเรียได้เห็นเงาของไอโอรอสที่ด้านหลังของเซย่าโดยได้เตือนสติให้ไอโอเรียเข้าใจเรื่องต่าง ๆ ทำให้ไอโอเรียยอมรับซาโอริในฐานะอาธีน่า และกลับไปยังแซงค์ทั่วรี่
รอเบิร์ต ลัดลัม
รอเบิร์ต ลัดลัม (Robert Ludlum; 25 พฤษภาคม ค.ศ. 1927 – 12 มีนาคม ค.ศ. 2001) เป็นนักเขียนชาวอเมริกัน เกิดที่นครนิวยอร์ก เป็นบุตรของมาร์กาเรต (นามสกุลเดิม วอดส์เวิร์ธ) กับจอร์จ ฮาร์ตเฟิร์ด ลัดลัม เขาเรียนที่โรงเรียนเรกทอรี สถาบันเชสไชร์และเรียนจบด้านศิลปะการแสดงจากมหาวิทยาลัยเวสลีอิน ก่อนจะทำงานเป็นนักเขียน ลัดลัมเคยเป็นนาวิกโยธิน นักแสดงและผู้อำนวยการสร้างละคร ในปี ค.ศ. 1971 เขาออกนิยายเล่มแรก ย้อนรอยวีรบุรุษ (The Scarlatti Inheritance) ต่อมาระหว่างปี ค.ศ. 1980–1990 ลัดลัมออกนิยายชุด บอร์น (Bourne) ซึ่งมีสามเล่ม นวนิยายชุดนี้ได้รับความนิยมจนถูกนำไปสร้างเป็นภาพยนตร์และมีการเขียนภาคต่อโดย เอริก แวน ลัสต์เบเดอร์ นักเขียนชาวอเมริกัน
เลโอ ไอโอเลีย
ปรากฏตัวครั้งแรก
ณ แซงค์ทัวรี่ ไอโอเรียได้เข้าพบเคียวโกเพื่อต้องการทำให้ความจริงปรากฏขึ้น ดังนั้น เคียวโกจึงลงมือกำจัดไอโอเลีย ขณะนั้น เวอร์โก้ ชากะ ก็ปรากฏตัวขึ้น และได้เป็นคู่ต่อสู้กับไอโอเลียแทนเคียวโก ในระหว่างการต่อสู้เคียวโกได้ฉวยโอกาสนี้ปล่อยหมัดจอมอสูรมายา (หมัดเก็นโรม่าโอเค็น) ซึ่งเป็นหมัดที่ใช้ควบคุมสติของคู่ต่อสู้ใส่ไอโอเลีย ทำให้ไอโอเลียตกอยู่ในความควบคุมของเคียวโกในที่สุด
ผู้ดูแลปราสาทราชสีห์
หลังจากไอโอเรียถูกควบคุมโดยเคียวโกแล้ว ก็ได้กลับมาดูแลปราสาทราชสีห์ เมื่อเซย่าบุกเข้ามาก็ขอไอโอเรียผ่านไปยังปราสาทต่อไป แต่โอโอเรียปฏิเสธโดยบอกว่าใครที่ต้องการผ่านปราสาทนี้ไปต้องล้มตนให้ได้ก่อนเท่านั้น เซย่าจึงต้องต่อสู้กับไอโอเรีย ในระหว่างนั้น เซย่าสามารถหลบหมัดความเร็วแสงของไอโอเรียได้และโจมตีใส่ไอโอเรีย ซึ่งยิ่งจะทำให้จิตใจส่วนดีของไอโอเรียหายไปและจะทำให้ไอโอเรียทำทุกวิถีทางในการที่จะกำจัดคู่ต่อสู้ ในระหว่างที่เซย่าโดนโจมตีอย่างหนักจากไอโอเรียนั้น คาชิออสก็ได้เข้ามาขวางโดยได้บอกความจริงแก่เซย่าว่าไอโอเรียถูกหมัดจอมอสูรมายาของเคียวโกควบคุมอยู่ตราบใดที่ยังไม่เห็นคนตาย ไอโอเรียจะไม่มีทางกลับเป็นเหมือนเดิม หลังจากนั้น คาชิออสจึงได้ลงมือสังหารตัวเองเพื่อให้ไอโอเรียได้สติ และเซย่าได้โจมตีไอโอเรียด้วยเพกาซัสหมัดดาวตก ไอโอเรียจึงได้สติกลับคืนมา
รอเบิร์ต ลัดลัม
รอเบิร์ต ลัดลัมแต่งงานกับแมรี ไรดูคา ในปี ค.ศ. 1951 ทั้งคู่มีบุตรด้วยกัน 3 คน (บุตรชาย 2 คนและบุตรสาว 1 คน) เขาเสียชีวิตด้วยโรคหัวใจในปี ค.ศ. 2001
เลโอ ไอโอเลีย
ผู้ดูแลปราสาทราชสีห์
หลังจากนั้น ไอโอเรียจึงได้บอกเซย่า ชิริวและชุน ซึ่งพึ่งเดินทางมาถึงปราสาทราชสีห์ว่า เวอร์โก้ ซากะ ผู้ดูแลปราสาทสาวพรหมจรรย์นั้นได้ชื่อว่าเป็นผู้ใกล้เคียงพระเจ้าที่สุด และอย่าทำให้ชากะลืมตาเด็ดขาด
ศึกเทพเจ้าโปเซดอน
ในระหว่างที่คิโดะ ซาโอริได้เข้าร่วมงานเลี้ยงในวันครบรอบวันเกิดของจูเลี่ยน โซโล (ร่างจุติของโปเซดอน) จ้าวแห่งการพาณิชย์ทะเลของประเทศกรีซ ณ คฤหาสน์โซโล ก็มีพลทหารของโปเซดอนแอบเข้ามาลักลอบพาตัวซาโอริไปเพื่อให้โปเซดอน แต่ไอโอเรียก็ได้ขัดขวางไว้ก่อน
หลังจากที่อาธีน่ายอมเสียสละตนเองเข้าไปอยู่ในเสาเมนเบรดวินเนอร์ซึ่งเป็นเสาหลักค้ำปราสาทโปเซดอน เพื่อรองรับฝนที่ตกอย่างหนักบนโลกให้มาตกที่เสาแห่งนี้แทน ไอโอเรียซึ่งสัมผัสได้ว่าพลังคอสโมของอาธีน่าและพวกเซย่าค่อย ๆ หายไปแล้ว จึงมีความกังวลว่าอาธีน่าและพวกเซย่าจะได้รับอันตราย แต่ด้วยคำสั่งห้ามเหล่าโกลด์เซนต์เข้าไปเกี่ยวข้องกับศึกครั้งนี้ของท่านผู้เฒ่าซึ่งนับเป็นผู้นำสูงสุดของเหล่าโกลด์เซนต์ มูจึงขัดขวางไอโอเรียไม่ให้ไปหาพวกเซย่าจนเกือบเกิดการต่อสู้กันขึ้น แต่มิโรห้ามไว้เสียก่อน
สงครามศักดิ์สิทธิ์-เทพเจ้าฮาเดส
ไอโอเรียได้ปกป้องปราสาทราชสีห์จากการบุกรุกของเหล่าสเป็คเตอร์ โดยได้กำจัดเหล่าสเป็คเตอร์ไปบางส่วน ในขณะนั้น เวิร์ม ไลมี่ แห่งจิฟุกุ สเป็คเตอร์อีกคนก็ปรากฏตัวขึ้นและได้ใช้ท่าเวิร์มไบนด์ (Worm bind) มัดร่างไอโอเรียไว้จนไม่สามารถขยับได้ ทำให้พวกสเป็คเตอร์ที่เหลือสามารถผ่านปราสาทราชสีห์ไปได้และไอโอเลียก็สามารถสัมผัสพลังคอสโมที่คุ้นเคยแย่ในสเป็คเตอร์พวกนั้น อย่างไรก็ตาม ไอโอเรียก็ใช้พลังคอสโมทำลายเวิร์มไบนด์ได้ และกำจัดเวิร์ม ไลมี่ ด้วยไลท์นิ่งพลาสม่าในที่สุด
ในระหว่างที่ชากะต่อสู้กับ ซากะ ชูร่า และคามิว ณ ปราสาทสาวพรหมจรรย์ ไอโอเรียได้มาถึง แต่มูได้ห้ามไม่ให้ไอโอเรียเข้าไปยังสวนรังคู่ ซึ่งเป็นสถานที่ต่อสู้ระหว่างพวกซากะและชากะ หลังจากชากะได้ตายลง พวกซากะจึงออกมาจากสวนรังคู่ ด้วยความโกรธแค้นไอโอเรียจึงโจมตีพวกซากะด้วยไลน์นิ่งพลาสม่าแต่ถูกซากะรับไว้ได้ พวกซากะตัดสินใจใช้ท่าอาธีน่าเอ็กซ์คลาเมชั่น (Athena Exclamation) เพื่อกำจัด มู มิโร และไอโอเรีย ดังนั้น มู มิโร และไอโอเลียจึงได้ร่วมกันใช้ท่าอาธีน่าเอ็กซ์คลาเมชั่นต่อสู้กับพวกซากะ คามิว และชูร่า ต่อมา อาธีน่าได้มีคำสั่งให้พวกมูนำพวกซากะมาหาที่เทวสถานอาธีน่า
หลังจากนั้น ไอโอเรีย มู และมิโร เดินทางมายังปราสาทฮาเดส และได้ต่อสู้กับราดาแมนทีส แต่ไม่สามารถสู้ได้เนื่องจากผู้ที่เข้ามาในปราสาทฮาเดสนั้นจะเหลือพลังเพียง 1 ใน 10 เท่านั้น ดังนั้น มู ไอโอเรีย และมิโร จึงถูกราดาแมนทีสส่งไปยังยมโลกทั้งที่ยังมีชีวิตอยู่
ในยมโลกไอโอเลียได้รับพลังของอาธีน่าจึงคืนชีพอีกครั้ง พร้อมกับมูและมิโร และได้ร่วมมือกับเหล่าโกลด์เซนต์ทั้ง 11 คน ในการทำลายกำแพงวิปโยค เพื่อให้พวกเซย่าเดินทางไปช่วยอาธีนา ณ เอริเชี่ยน
บทบาทในภาค Soul Of Gold
ครั้งนี้เขาเป็นพระเอกในภาคนี้ โดยได้รู้จักกับผู้หญิงที่ชื่อลิเฟีย
แหล่งข้อมูลอื่น
Lista de personagens de Saint Seiya
วัดแขก
วัดแขก อาจหมายถึง
ซาลีมา มาชัมบา
ซาลีมา มาชัมบา บินต์ ไซดี ฮามาดี มากาดารา (1 พฤศจิกายน ค.ศ. 1874 – 7 สิงหาคม ค.ศ. 1964) มีศาสนนามทางคริสต์ศาสนาว่า "อูร์ซูล" (Ursule) เป็นสมเด็จพระราชินีนาถหรือสุลต่านหญิงแห่งมอเอลี เป็นพระญาติของสมเด็จพระราชินีนาถรันฟาลูนาที่ 1 แห่งมาดากัสการ์
พระราชประวัติ
ซาลีมาเสด็จพระราชสมภพเมื่อวันที่ 1 พฤศจิกายน ค.ศ. 1874 ที่เมืองฟงโบนี เป็นพระราชธิดานอกสมรสของจุมเบ ฟาตีมา สุลต่านหญิงแห่งมอเอลี ประสูติแต่เอมีล เฟลอรีโย เดอ ล็องล์ (Emile Fleuriot de Langle) แต่พระนามาภิไธยนั้นใช้ชื่อสกุลของอดีตพระสวามีของพระราชชนนี พระองค์ถูกฝรั่งเศสเลือกเป็นกษัตริย์หุ่นเชิดในช่วงที่คอโมโรสตกเป็นรัฐอารักขาของฝรั่งเศส
ซาลีมาอภิเษกสมรสกับกามีย์ ปอล (Camille Paule) ตำรวจชาวฝรั่งเศส เมื่อวันที่ 28 สิงหาคม ค.ศ. 1901 ที่เมืองแซ็ง-เดอนีบนเกาะเรอูว์นียง ต่อมา ค.ศ. 1909 พระองค์ถูกฝรั่งเศสถอดออกจากอิสริยยศและถูกเนรเทศไปฝรั่งเศส เพราะคอโมโรสถูกผนวกเข้ากับอาณานิคมของฝรั่งเศส โดยรัฐบาลฝรั่งเศสจะมอบบำนาญปีละ 3,000 ฟรังก์ พระองค์ประสูติการพระราชโอรส-ธิดาสามคน
หลังการเนรเทศ พระองค์ใช้ชีวิตสามัญด้วยการเป็นเกษตรกร และเสด็จสวรรคตเมื่อวันที่ 7 สิงหาคม ค.ศ. 1964 ณ จังหวัดโอต-โซน ประเทศฝรั่งเศส และมีการฝังพระศพเมื่อวันที่ 10 สิงหาคม ค.ศ. 1964
โมริโอกะ
โมริโอกะ เป็นนครศูนย์กลางของจังหวัดอิวาเตะ ประเทศญี่ปุ่น
ว่านกาบหอย
ว่านกาบหอย ชื่ออื่น (กาบหอยแครง, ว่านหอยแครง) เป็นพืชที่ จัดอยู่ในวงศ์ผักปลาบ (Commelinaceae) แตกพุ่มเป็นกอแน่น นิยมปลูกเป็นพืชคลุมดิน ใบเดี่ยวรูปหอก โคนใบเป็นกาบหุ้มลำต้น ใบด้านบนสีเขียว ด้านล่างสีม่วงอมแดง ดอกช่อ ดอกย่อยสีขาวนวล มีกาบหุ้มสองอันรองรับช่อดอก รูปร่างคล้ายเรือหรือเปลือกหอยสีม่วงอมเขียว ผลรูปรีแก่แล้วแตก เมล็ดขนาดเล็ก เป็นพืชทนแล้งได้ดี ใช้เป็นไม้ประดับ
โมริโอกะ
นครโมริโอกะมีพื้นที่ 489.15 ตารางกิโลเมตร ณ ค.ศ. 2008 มีจำนวนประชากร 300,740 คน คิดเป็นความหนาแน่นประชากร 588.11 คนต่อตารางกิโลเมตร
ว่านกาบหอย
สรรพคุณ
ดอกนำมาต้มกับน้ำรับประทาน ใช้แก้หวัด แก้ไอ แก้ไอเนื่องจากหวัด และดอกสดใช้เป็นยาห้ามเลือด
โมริโอกะ
ประวัติศาสตร์
เมืองโมริโอกะก่อตั้งขึ้นใน ค.ศ. 1597 โดยนัมบุ โนบูนาโอะ (南部信直 Nanbu Nobunao) ไดเมียวคนที่ 26 ของตระกูลนัมบุ (南部氏 Nanbu-shi) เพื่อให้เป็นเมืองหลวงของแคว้นศักดินานัมบุ (南部藩 Nanbu han) โดยได้สร้างปราสาทโมริโอกะไว้ ต่อมาใน ค.ศ. 1655 แคว้นศักดินานัมบุได้ถูกแบ่งเป็น 2 แคว้น ได้แก่ แคว้นศักดินาโมริโอกะ (盛岡藩 Morioka han) และแคว้นศักดินาฮาจิโนเฮะ (八戸藩 Hachinohe han) และใน ค.ศ. 1683 ชื่อของเมืองถูกเปลี่ยนตัวอักษรจาก 盛岡 เป็น 森岡 (แต่ยังคงอ่านว่า "โมริโอกะ" เหมือนเดิม) เมื่อมีการประกาศใช้ระบบเทศบาล จึงได้มีการจัดตั้งเทศบาลนครโมริโอกะขึ้นและกำหนดให้เป็นเมืองหลวงของจังหวัดอิวาเตะในวันที่ 1 เมษายน ค.ศ. 1889
เทศมณฑลเช็วเลย์
เช็วเลย์ (Šiauliai) เป็นหนึ่งในสิบเทศมณฑลของประเทศลิทัวเนีย ตั้งอยู่ทางตอนเหนือของประเทศ และมีเมืองหลักคือเช็วเลย์ ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลเช็วเลย์จึงกลายเป็นเพียงหน่วยทางดินแดนและสถิติ
รักเธอหัวทิ่มบ่อ
การตอบรับ
เพลง รักเธอหัวทิ่มบ่อ ได้อันดับสูงสุด 49 จากการจัดอันดับของแฟตเรดิโอ ในชาร์ตของ แฟต 104.5 ชาร์ตท็อป 75 ประจำวันที่ 30 ธันวาคม พ.ศ. 2550 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ฮอร์นคอนแชร์โตหมายเลข 4 (โมทซาร์ท)
ฮอร์นคอนแชร์โตหมายเลข 4 ในบันไดเสียง อี แฟลต เมเจอร์ (Horn Concerto No. 4 in E-flat major, K. 495) ผลงานประพันธ์ของว็อล์ฟกัง อมาเดอุส โมทซาร์ท ใน ค.ศ. 1786 เป็นคอนแชร์โตสำหรับฮอร์นหนึ่งในสี่ชิ้นของโมทซาร์ท ที่แต่งให้โยเซ็ฟ ล็อยท์เกพ (ค.ศ. 1732–1811) นักเป่าฮอร์นเพื่อนสนิทของเขาเล่นโดยเฉพาะ ขณะนั้นโมทซาร์ทใช้ชีวิตอยู่ที่เวียนนา
ต้างหลวง
ต้างหลวง อยู่ในวงศ์ Araliaceae  เป็นไม้ยืนต้นขนาดเล็ก ต้นมีหนาม ใบเดี่ยว ดอกช่อ ภาษากะเหรี่ยงเรียกกิลอส่า ชาวกะเหรี่ยงนำช่อดอกตูมและบาน ลวกรับประทานกับน้ำพริก
ฮอร์นคอนแชร์โตหมายเลข 4 (โมทซาร์ท)
แผ่นโน้ตต้นฉบับที่เขียนด้วยลายมือโมทซาร์ท เขียนด้วยน้ำหมึกสี่สี คือ สีแดง เขียว น้ำเงิน และดำ ในอดีตสันนิษฐานว่าโมทซาร์ทใช้หมึกหลายสีเพื่อเล่นตลกแกล้งลีทเกบ ที่สนิทสนมกันมาตั้งแต่เด็ก หรืออาจเป็นรูปแบบของรหัสสี ให้ลีทเกบต้องเป่าฮอร์นรัวเป็นจังหวะ เลียนแบบเสียงฝีเท้าม้าวิ่ง
นักดนตรีที่เป่าโซโลฮอร์นในคอนแชร์โตชิ้นนี้ ต้องเป่าด้วยระดับเสียงต่ำกว่าที่ฮอร์นในยุคนั้นทำได้ ลีทเกบต้องใช้ความสามารถพิเศษ ทั้งการรัวริมฝีปาก (trill) การขยับมือที่ถือปากแตร และการกระดกลิ้น
รัฐสภาสิงคโปร์
รัฐสภาแห่งสาธารณรัฐสิงคโปร์ (Parliament of the Republic of Singapore) คือฝ่ายนิติบัญญัติของประเทศสิงคโปร์เมื่อรวมกับประธานาธิบดี โดยมีพื้นฐานมาจากระบบเวสต์มินสเตอร์ โดยเป็นระบบสภาเดี่ยวและประกอบด้วยสมาชิกรัฐสภา (MPs) ที่มาจากการเลือกตั้ง รวมทั้งสมาชิกรัฐสภาแบบแต่งตั้งที่ไม่สังกัดเขตเลือกตั้ง (NCMPs) และสมาชิกรัฐสภาโดยการแต่งตั้งจากประธานาธิบดี (NMPs) ซึ่งมาจาการแต่งตั้ง จากการเลือกตั้งทั่วไปเมื่อ ค.ศ. 2020 ประกอบด้วยสมาชิกรัฐสภาจำนวน 93 คน กับอีก 2 คนจากแบบไม่สังกัดเขตเลือกตั้ง และอีก 9 คนจากการแต่งตั้งโดยประธานาธิบดี รัฐสภาสมัยปัจจุบันคือสมัยที่ 14; ; ;.
บทบาทหน้าที่หลักของรัฐสภาได้แก่ การตรากฎหมาย การกำกับการใช้งบประมาณแผ่นดิน และการกำกับดูแลรัฐบาลผ่านการตั้งกระทู้ถาม โดยจะเปิดประชุมสภาสมัยแรกคือทันทีหลังจากการเลือกตั้งทั่วไป และจะปิดประชุมเมื่อหมดสมัยประชุม หรือกรณียุบสภา รัฐสภามีวาระไม่เกิน 5 ปี โดยเมื่อครบกำหนดแล้วจะเป็นการยุบสภาโดยอัตโนมัติ โดยจะต้องมีการจัดการเลือกตั้งทั่วไปภายในเวลาสามเดือน
รัฐธรรมนูญกำหนดให้สมาชิกรัฐสภาเข้าร่วมประชุมไม่น้อยกว่า 1 ใน 4 ของสมาชิกรัฐสภาทั้งหมดเท่าที่มีอยู่จึงจะเป็นองค์ประชุมได้ ญัตติหมายถึงข้อเสนอใด ๆ ที่เสนอต่อรัฐสภาเพื่อพิจารณาดำเนินการลงมติหรือเป็นข้อเสนอเพื่อขอความเห็นจากที่ประชุมในเรื่องหนึ่งเรื่องใด โดยผู้เสนอญัตติต้องดำเนินการแจ้งต่อรัฐสภาล่วงหน้าอย่างน้อยสองวันหากผู้เสนอเป็นรัฐมนตรีและหนึ่งสัปดาห์หากเป็นญัตติที่เสนอโดยสมาชิกรัฐสภาทั่วไป นอกจากนั้น ให้ทุกญัตติที่ผู้เสนอเป็นสมาชิกรัฐสภาต้องมีผู้รับรองอย่างน้อยหนึ่งคน โดยก่อนการอภิปรายให้สมาชิกที่เสนอญัตติอธิบายถึงหลักการ เหตุผล และวัตถุประสงค์ในการเสนอญัตติดังกล่าว และให้ประธานรัฐสภากล่าวเป็นถ้อยแถลงในรูปของคำถามปลายเปิดเพื่ออนุญาตให้สมาชิกรัฐสภาอภิปรายในญัตติดังกล่าว หลังจากเสร็จสิ้นการอภิปรายแล้วให้ผู้เสนอญัตติกล่าวตอบในประเด็นที่สมาชิกสงสัยหรือเกี่ยวข้อง จากนั้นถึงขั้นตอนการพิจารณาเพื่อลงมติว่าจะให้ปฏิบัติตามญัตติดังกล่าวทั้งหมดหรือควรแก้ไขเพิ่มเติม หรือพิจารณาลงมติให้ญัตตินั้นตกไป
โยฮัน เบเนกัส
โยฮัน อัลเบร์โต เบเนกัส อูโลอา (Johan Alberto Venegas Ulloa; เกิด 27 พฤศจิกายน ค.ศ. 1988) เป็นนักฟุตบอลชาวคอสตาริกา ปัจจุบันเล่นให้กับเดปอร์ติโบซาปริซา โดยเป็นการยืมตัวจากมินนิโซตายูไนเต็ด นอกจากนี้เขายังเล่นให้กับทีมชาติคอสตาริกา
ทีมชาติ
เบเนกัสลงเล่นทีมชาตินัดแรกในการแข่งขันโกปาเซนโตรอาเมริกานา 2014 นัดเปิดสนามที่พบกับนิการากัว โดยเขาเป็นผู้ทำประตูที่สามให้กับทีม และเขาทำประตูได้อีกครั้งในนัดที่พบกับปานามา นับว่าเป็นประตูที่ 100 ของทีมชาติคอสตาริกาในการแข่งขันโกปาเซนโตรอาเมริกานา และในเดือนพฤษภาคม ค.ศ. 2018 เขามีชื่อติดทีมชาติในการแข่งขันฟุตบอลโลก 2018 ที่ประเทศรัสเซีย
เกมเศรษฐี
เกมเศรษฐี สามารถหมายถึง
จังหวัดปทุมธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544
การเลือกตั้งครั้งนี้เป็นการเลือกตั้งสมาชิกสภาผู้แทนราษฎรเป็นการทั่วไปครั้งแรกภายใต้รัฐธรรมนูญแห่งราชอาณาจักรไทย พ.ศ. 2540 ที่มีการใช้การเลือกตั้งรูปใหม่ ทั้งการเปลี่ยนแปลงเขตเลือกตั้งจากเขตใหญ่เรียงหมายเลขเป็นเขตเดียวหมายเลขเดียว และเพิ่มเติมการเลือกตั้งสมาชิกสภาผู้แทนราษฎรแบบบัญชีรายชื่อเป็นครั้งแรก
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดปทุมธานี
! colspan=2 | พรรค ! คะแนนเสียง ! ร้อยละ
เขตเลือกตั้งที่ 1
ประกอบไปด้วยอำเภอเมืองปทุมธานี และอำเภอลาดหลุมแก้ว (ยกเว้นตำบลคูบางหลวง ตำบลคูขวาง และตำบลบ่อเงิน)
เขตเลือกตั้งที่ 2
ประกอบไปด้วยอำเภอสามโคก อำเภอคลองหลวง (ยกเว้นตำบลคลองหก และตำบลคลองเจ็ด) และอำเภอลาดหลุมแก้ว (เฉพาะตำบลคูบางหลวง ตำบลคูขวาง และตำบลบ่อเงิน)
เขตเลือกตั้งที่ 4
ประกอบไปด้วยอำเภอลำลูกกา อำเภอธัญบุรี (เฉพาะตำบลบึงสนั่น และตำบลบึงน้ำรักษ์) และอำเภอหนองเสือ (เฉพาะตำบลหนองสามวัง)
สรรพสินค้าเซ็นทรัล
บริษัท สรรพสินค้าเซ็นทรัล จำกัด (Central Department Store Company Limited) หรือ ห้างสรรพสินค้าเซ็นทรัล เป็นห้างสรรพสินค้าเก่าแก่ขนาดใหญ่ที่มีสาขามากที่สุดของประเทศไทยก่อตั้งกิจการขึ้นโดยชาวไทยเชื้อสายจีน คุณเตียง จิราธิวัฒน์ เริ่มดำเนินการเมื่อปี พ.ศ. 2490 ด้วยการเป็นร้านขายหนังสือและนิตยสารนำเข้า ของชำและสินค้าเบ็ดเตล็ดเล็กๆ ก่อนที่สัมฤทธิ์ (บุตรชาย) จะเริ่มดำเนินการยกระดับกิจการขึ้นจนเป็นห้างสรรพสินค้าเซ็นทรัล เริ่มเปิดดำเนินกิจการสาขาแรกเมื่อปี พ.ศ. 2499 ตั้งอยู่ที่ย่านวังบูรพา และยังคงพัฒนากิจการอยู่ตลอดมาจนกลายมาเป็นกลุ่มห้างสรรพสินค้านานาชาติชั้นนำของโลกในปัจจุบัน
ประวัติ
ห้างสรรพสินค้าเซ็นทรัล เกิดขึ้นจากการขยายกิจการร้านขายของชำเล็ก ๆ ของ นี่เจียง แซ่เจ็ง ชายหนุ่มที่เดินทางมาจากสาธารณรัฐประชาชนจีนเพื่อมาตั้งรกรากในไทยพร้อมกับ หวาน แซ่เจ็ง ผู้เป็นภรรยาและ ฮกเส่ง แซ่เจ็ง หรือ สัมฤทธิ์ จิราธิวัฒน์ บุตรชาย โดยเริ่มแรกเตียงเปิดร้านขายกาแฟ และร้านขายของชำเล็ก ๆ ที่ย่านบางมด ก่อนจะขยายมาเป็นร้านขนาดใหญ่ที่มีชื่อว่า เข่งเซ่งหลี ที่ย่านบางขุนเทียน โดยเป็นร้านกาแฟ ร้านอาหาร ร้านของใช้ ร้านตัดเสื้อ ร้านตัดผม และที่อยู่อาศัยไว้ในหนึ่งเดียว จากความคิดนี้ทำให้ ฮกเส่ง อยากขยายกิจการของครอบครัวของตัวเองให้กว้างมากขึ้น โดยเริ่มจากการรับหนังสือมาขายต่อ จนกระทั่งสามารถเปิดร้านหนังสือที่ย่านสี่พระยาได้ด้วยเงินทุน 2,000 บาท ก่อนที่จะมาทำห้างสรรพสินค้าครบวงจรเป็นแห่งแรกในประเทศไทย
ห้างสรรพสินค้าเซ็นทรัลในเริ่มแรก นี่เจียงมีความคิดที่จะใช้ชื่อว่า "ตงเอียง" ซึ่งมีความหมายว่า "กลาง" ในภาษาจีน โดยสื่อความหมายว่าสถานที่แห่งนี้จะกลายเป็นศูนย์กลางแห่งสินค้าและบริการ แต่แล้วฮกเส่งผู้เป็นลูกชาย กลับอยากใช้ชื่อว่า "เซ็นทรัล" ที่มีความหมายว่า "ที่เป็นใจกลาง ที่เป็นศูนย์กลาง" มากกว่า ต่อมา ฮกเส่ง ก็สามารถเปิดห้างสรรพสินค้าเซ็นทรัลสาขาแรกได้เป็นผลสำเร็จที่วังบูรพา ก่อนจะขยายกิจการของครอบครัวด้วยการพัฒนาเป็นห้างสรรพสินค้า และศูนย์การค้าขนาดใหญ่และทันสมัยของประเทศไทย
ซื้อกิจการห้างสรรพสินค้าโรบินสัน
ในช่วง พ.ศ. 2538 กลุ่มเซ็นทรัลเล็งเห็นถึงการเติบโตของธุรกิจห้างสรรพสินค้า จึงได้เข้าซื้อหุ้นเพิ่มทุนในห้างสรรพสินค้าโรบินสันของ มานิต อุดมคุณธรรม ที่กำลังประสบปัญหาธุรกิจในขณะนั้น และก้าวขึ้นเป็นผู้ถือหุ้นใหญ่ของห้างสรรพสินค้าโรบินสันนับแต่นั้น กลุ่มเซ็นทรัลใช้วิธีการวางตำแหน่งให้ห้างสรรพสินค้าเซ็นทรัลทำการตลาดสินค้าในระดับกลางค่อนบนถึงตลาดสินค้าแบรนด์เนมและลักชัวรี ส่วนห้างสรรพสินค้าโรบินสันวางตำแหน่งทางการตลาดเป็นห้างสรรพสินค้าราคาประหยัดที่ลูกค้าสามารถเข้าถึงสินค้าได้อย่างทั่วถึง ด้วยการวางตำแหน่งทางการตลาดแบบใหม่ ทำให้ห้างสรรพสินค้าโรบินสันสามารถขยายสาขาได้อย่างรวดเร็วนับตั้งแต่นั้น และทำให้เป็นห้างสรรพสินค้าที่มีจำนวนสาขามากที่สุดในประเทศไทย
ควบกิจการเป็นหนึ่งเดียว
พ.ศ. 2563 ภายหลังจากที่เซ็นทรัล รีเทล คอร์ปอเรชั่น ได้เข้าซื้อกิจการห้างสรรพสินค้าโรบินสันทั้งหมด กลุ่มเซ็นทรัลได้มีการปรับแผนทางการตลาดครั้งใหม่ โดยให้ห้างสรรพสินค้าเซ็นทรัลรับโอนกิจการห้างสรรพสินค้าโรบินสันทั้งหมด และให้มีการปลดตราสัญลักษณ์ และควบรวมห้างสรรพสินค้าโรบินสันเป็นห้างสรรพสินค้าเซ็นทรัลแต่เพียงรายเดียว โดยในระยะแรกเป็นการทยอยปรับปรุงรายสาขาควบคู่กับการจัดรายการส่งเสริมการขายร่วมกัน เริ่มจากสาขาเมกาซิตี้ บางนาเป็นสาขานำร่องโครงการ ก่อนจะปรับปรุงให้แล้วเสร็จทั้งหมดใน พ.ศ. 2567 ส่งผลให้ห้างสรรพสินค้าเซ็นทรัลมีจำนวนสาขาเพิ่มขึ้นแบบก้าวกระโดดและมีจำนวนสาขาและส่วนแบ่งทางการตลาดมากที่สุดในประเทศไทย
ในส่วนของ บริษัท โรบินสัน จำกัด (มหาชน) หรือในชื่อเดิมคือ บริษัท ห้างสรรพสินค้าโรบินสัน จำกัด (มหาชน) นั้น จะเข้าสู่การชำระบัญชีเพื่อเลิกกิจการ ภายหลังจากที่ทำการปรับปรุงสาขาโรบินสันให้กลายเป็นสาขาเซ็นทรัลทั้งหมดแล้ว
สาขาเซ็นทรัล
เรียงตามวันที่เริ่มเปิดดำเนินการ
ยุจโน-ซาฮาลินสค์
ยุจโน-ซาฮาลินสค์ (Ю́жно-Сахали́нск, แปลตามตัวอักษรว่า "เมืองซาฮาลินใต้"; Yuzhno-Sakhalinsk) เป็นเมืองในเกาะซาฮาลินและเป็นศูนย์กลางการปกครองของแคว้นซาฮาลิน ประเทศรัสเซีย ตั้งอยู่ในส่วนตะวันออกไกลของรัสเซีย ตั้งอยู่ทางเหนือของประเทศญี่ปุ่น การสกัดก๊าซและน้ำมันรวมถึงการแปรรูปเป็นหนึ่งในอุตสาหกรรมหลักบนเกาะ เมืองนี้มีชื่อว่า วลาดิมีรอฟกา (Влади́мировка) จากปี ค.ศ. 1882 ถึง 1905 จากนั้นเรียกว่า โทโยฮาระ ในช่วงที่จักรวรรดิญี่ปุ่นปกครองตั้งแต่ปี ค.ศ. 1905 ถึง 1946 เมื่อการสำรวจสำมะโนปี 2010 มีประชากร 181,728
นริศ ทวีกุล
นริศ ทวีกุล นักฟุตบอลชาวไทย นริศเคยเป็นผู้รักษาประตูของโรงเรียนเทพศิรินทร์ ชุดจตุรมิตรสามัคคี ครั้งที่ 21 พ.ศ. 2544
ระดับทีมชาติ
เขาลงเล่นให้กับ ทีมชาติไทย ตั้งแต่ปี 2004. ในปี 2013 นริศได้มีชื่อติดทีมชาติอีกครั้ง โดย สุรชัย จตุรภัทรพงษ์ ในการแข่งขัน  เอเชียนคัพ 2015 รอบคัดเลือก
เทศมณฑลเตาราเก
เตาราเก (Tauragė) เป็นหนึ่งในสิบเทศมณฑลของประเทศลิทัวเนีย ตั้งอยู่ทางตะวันตกของประเทศ และมีเมืองหลักคือเตาราเก ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลเตาราเกจึงกลายเป็นเพียงหน่วยทางดินแดนและสถิติ
วอลเลย์บอลหญิงชิงแชมป์สโมสรเอเชีย 2021
วอลเลย์บอลหญิงชิงแชมป์สโมสรเอเชีย 2021 (2021 Asian Women's Club Volleyball Championship) เป็นการแข่งขันครั้งที่ 21 ของวอลเลย์บอลหญิงชิงแชมป์สโมสรเอเชีย ซึ่งมีกำหนดจะจัดขึ้นที่นครราชสีมา ประเทศไทย ระหว่างวันที่ 1 – 7 ตุลาคม ค.ศ. 2021
สนามแข่งขัน
แต่ละนัดจะจัดขึ้นที่ โคราช ชาติชาย ฮอลล์ และ ลิปตพัลลภ ฮอลล์, ทั้งสองสนามกีฬาในร่มอยู่ภายใน สนามกีฬาเฉลิมพระเกียรติ 80 พรรษา 5 ธันวา 2550
มะชมพู่ป่า
มะชมพู่ป่า เป็นไม้ยืนต้น ใบเดี่ยว ดอกออกเป็นกระจุก ดอกย่อยเป็นดอกสมบูรณ์เพศ ฐานรองดอกเจริญเป็นรูปถ้วย ผลสุกรับประทานได้